b'\n_START_ARTICLE_\nKuroli\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on noin 42\xe2\x80\x9350 cm. Koiras ja naaras ovat eri v\xc3\xa4risi\xc3\xa4. Koiras on alapuolelta ja p\xc3\xa4\xc3\xa4st\xc3\xa4 sametinharmaa. Selk\xc3\xa4, pyrst\xc3\xb6 ja siipien yl\xc3\xa4pinta ovat tumman metallinvihre\xc3\xa4t. Silm\xc3\xa4kulmajuova on tumma. Naaras ja nuori lintu ovat tummanruskeita vaaleanruskein t\xc3\xa4plin. Yleisimm\xc3\xa4t \xc3\xa4\xc3\xa4net ovat vihellyksi\xc3\xa4.\n_START_SECTION_\nEsiintyminen\n_START_PARAGRAPH_\nKuroli el\xc3\xa4\xc3\xa4 Madagaskarilla ja Komorien saariryhm\xc3\xa4ss\xc3\xa4. Se on paikkalintu. Kanta on elinvoimainen, mutta metsien raivaaminen ja ylimitoitetut hakkuut ovat uhka lajin s\xc3\xa4ilymiselle.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nKurolin elinymp\xc3\xa4rist\xc3\xb6\xc3\xa4 ovat trooppiset ja saarekkeiset mets\xc3\xa4t sek\xc3\xa4 puustoiset savannit.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on yleens\xc3\xa4 puunkolossa, joskus maavallin onkalossa. Kaksi munaa ovat kermanvalkoisia tai vaaleanruskeita.\n_START_SECTION_\nRavinto\n_START_PARAGRAPH_\nKuroli sy\xc3\xb6 hy\xc3\xb6nteisi\xc3\xa4, etenkin karvaisia perhostoukkia, sek\xc3\xa4 pieni\xc3\xa4 matelijoita, esimerkiksi kameleontteja.'